Emma Thompson

Emma Thompson (sündinud 15. aprillil 1959 Londonis) on inglise näitleja ja lavastaja, kes on pälvinud kaks Oscarit, ühe Emmy ja Briti Filmiakadeemia auhindu. 

Ta on Suurbritannia Põgenike ja Pagulaste Nõukogu (Refugee Council) toetaja.

Elukäik 
Thompson sündis inglise teatrilavastaja Eric Thompsoni ja šoti näitleja Phyllida Law' peres. Tema õde Sophie Thompson on samuti näitleja. 

Emma õppis Cambridge'i ülikoolis inglise keelt ja kirjandust. Teatrinäitlemist alustas ta Cambridge'is näidendis "Woman's Hour", pärast seda mängis mitmes televisioonisarjas.

1982. aastal suri tema isa. 

Teleseriaali "Fortunes of War" võtteplatsil sai ta tuttavaks Kenneth Branagh'ga, kellega hiljem abiellus. 

Emma Thompsoni filmidebüüt toimus 1989. aastal filmis "Pikk poiss". Sel aastal asutasid nad koos abikaasaga filmistuudio Renaissance Films, mille esimeses filmis "Henry V" nad ka mõlemad mängisid. 

Laiema tuntuse sai Thompson 1992. aasta James Ivory filmis "Howard's End", kus pälvis Oscari.

1995. aastal kirjutas ta stsenaariumi filmile "Mõistus ja tunded", mille eest sai samuti Oscari.

2003. aastal abiellus ta Greg Wise'iga, kes oli mänginud ka filmis "Mõistus ja tunded". Neil sündis 1999. aastal tütar Gaia Romilly.

Filmograafia

Välislingid 

Suurbritannia filminäitlejad
Suurbritannia filmilavastajad
Sündinud 1959
Suurbritannia koomikud
Suurbritannia stsenaristid
Suurbritannia telenäitlejad
Suurbritannia teatrinäitlejad
Dublaažinäitlejad